Hlieny v krku
Dobrý deň chcem sa spýtať, medzi sviatkami som bola chorá, mala som zápal dutín. Liečila som sa bez antibiotík, nakoľko som ich užívala dva mesiace predtým . Po chorobe bojujem s hlienami v krku. Mohli by ste mi poradiť čo by mi na to pomohlo?Ďakujem za odpoveď.
Dobrý deň,
ďakujeme za Vašu otázku.
Kašeľ, ktorý trvá viac ako 3 týždne, označujeme ako chronický kašeľ. Dlhotrvajúci kašeľ môžu spôsobovať baktérie alebo vírusy. Rovnako je príznakom viacerých ochorení ako sú napríklad alergie, astma, refluxná choroba pažeráka, ochorenia srdca a iné. Vyskytuje sa aj u fajčiarov. Pokiaľ kašeľ trvá dlhšie ako 3 týždne je potrebné absolvovať vyšetrenie u lekára, ktorý na základe dôkladného vyšetrenia určí príčinu kašľa a následnú liečbu.
Prajem skorú úľavu od ťažkostí.
S pozdravom
PharmDr. Veronika Kiabová